Es-mil-e-ua-net-III-WEB	En veir aqueth ròstre sense parièr e admirar totes es perfeccions dera joena, se meravilhèc eth visir e preguntèc: “Quin prètz ei eth qu’a artenhut?” E eth corredor responec: “Quate mil cinc cents dinnars ena prumèra puja.” E eth visir didec: “Plan, donc; damb aguest prètz me demori damb era.” E en parlar atau guardèc fixament a toti es mercadèrs, que non gausèren pujar, e ne un de solet s’atrevic a aufrir un prètz màger, cranhent era resvenja deth visir.